Β4-1563/95

Ψήφισμα σχετικά με την ημερήσια διάταξη της Διακυβερνητικής Διάσκεψης του 1996 ενόψει του Ευρωπαϊκού Συμβουλίου στη Μαδρίτη

Το Ευρωπαϊκό Κοινοβούλιο,

- έχοντας υπόψη το ψήφισμά του της 17ης Μαΐου 1995, σχετικά με τη λειτουργία της Συνθήκης για την Ευρωπαϊκή Ένωση στα πλαίσια της προοπτικής της Διακυβερνητικής Διάσκεψης του 1996 - εφαρμογή και ανάπτυξη της Ένωσης ((ΕΕ C 151 της 19.6.1995, σελ. 56)),

- έχοντας υπόψη τη Συνθήκη της ΕΕ και, ιδιαίτερα, το άρθρο Ν που αναφέρει ότι το Ευρωπαϊκό Κοινοβούλιο πρέπει να ενημερώνεται πριν από τη συνεδρίαση διακυβερνητικής διάσκεψης,

- έχοντας υπόψη την έκθεση της ομάδας μελέτης ((SN 520/95 της 5.12.1995.)),

Α. εκτιμώντας ότι στόχοι της διαδικασίας της ευρωπαϊκής ολοκλήρωσης είναι η ειρήνη, η πολιτική σταθερότητα και η αρμονική οικονομική και κοινωνική ανάπτυξη που εξασφαλίζεται προς όφελος όλων των πολιτών της Κοινότητας,

Β. εκτιμώντας ότι η Ευρωπαϊκή Ένωση θα πρέπει πλέον να εξασφαλίσει μεγαλύτερη υποστήριξη από το ευρύ κοινό, να καταστήσει αποτελεσματικότερη την δράση της και να καθορίσει με σαφήνεια τους στόχους της,

Γ. εκτιμώντας ότι οι συνθήκες, που αρχικά προβλέπονταν για έξι χώρες, δεν είναι πλέον λειτουργικές για 15 κράτη μέλη και, οπωσδήποτε, δεν θα είναι για ακόμη περισσότερα κράτη μέλη,

Δ. υπενθυμίζοντας τις νέες μείζονες προκλήσεις, όπως αναφέρονται στο ψήφισμά του της 17ης Μαΐου 1995, με τις οποίες είναι αντιμέτωπη η Ευρωπαϊκή Ένωση,

Ε. εκτιμώντας ότι η αναγκαία ενίσχυση των υφισταμένων πολιτικών είναι δυνατή μόνο με την προοπτική της συγχώνευσης των τριών πυλώνων και εντός ενιαίου θεσμικού πλαισίου,

ΣΤ. εκτιμώντας ότι τα κράτη μέλη θα αναλάβουν σοβαρή ευθύνη εάν δεν ανταποκριθούν στις προκλήσεις αυτές και ότι σε περίπτωση αποτυχίας της Διάσκεψης, ή εάν η αναθεώρηση των συνθηκών είναι περιορισμένη, το σύνολο της διαδικασίας ευρωπαϊκής ολοκλήρωσης θα μπορούσε να σημειώσει σοβαρή υπαναχώρηση,

Έκθεση της ομάδας μελέτης

1. θεωρεί, όπως και τα μέλη της ομάδας, ότι για να ανταποκριθεί στην πρόκληση της διεύρυνσης, είναι απαραίτητες σημαντικές μεταρρυθμίσεις καθώς επίσης και η κατάλληλη εφαρμογή των υφισταμένων ευρωπαϊκών πολιτικών, προκειμένου να καλυφθεί η αυξανόμενη απογοήτευση και αποστασιοποίηση των ευρωπαίων πολιτών[semigr ]

2. θεωρεί ότι η έκθεση της ομάδας μελέτης καταγράφει τις απαραίτητες κύριες μεταβολές για την μελλοντική διευρυμένη Ευρωπαϊκή Ένωση, και χαιρετίζει τον θετικό ρόλο των αντιπροσώπων του καθώς επίσης του προέδρου της ομάδας μελέτης που εξασφαλίζει τη μεγάλη πλειοψηφία μελών που θα επιθυμούσαν την εμβάθυνση, στο μέτρο του δυνατού, της Ευρωπαϊκής Ένωσης κατά τη διάρκεια αυτής της Διακοινοτικής Διάσκεψης[semigr ]

3. εκφράζει τη λύπη του που δεν υφίσταται ομοφωνία για τις απαραίτητες κύριες μεταρρυθμίσεις στην Ένωση αλλά χαιρετίζει το γεγονός ότι υφίσταται μεγάλη πλειοψηφία που υποστηρίζει τις κύριες εναλλακτικές λύσεις που προτείνονται από το Ευρωπαϊκό Κοινοβούλιο, κυρίως σχετικά με τη δημοκρατία στην Ένωση και την αποτελεσματικότητα των οργάνων (επέκταση της συναπόφασης και της ψήφου με ειδική πλειοψηφία), σχετικά με την ιδιότητα του πολίτη και τα θεμελιώδη δικαιώματα, καθώς επίσης για την ελευθερία, την εσωτερική ασφάλεια και τη διαφάνεια[semigr ]

4. εκφράζει τη δυσαρέσκειά του για το γεγονός ότι η έκθεση έχει ορισμένες σημαντικές αδυναμίες και παραλείπει να παράσχει πλήρη και σαφή απάντηση σε σημαντικά ερωτήματα όπως η πλήρης κατάργηση των πυλώνων, κυρίως στον τομέα της εξωτερικής πολιτικής και της κοινής ασφάλειας και της άμυνας, την αποτελεσματικότητα των οργάνων της Ένωσης, το συντονισμό των οικονομικών πολιτικών της Ένωσης και των διαδικασιών του προϋπολογισμού, και εκφράζει τη λύπη του για την έλλειψη μνείας στην πολιτιστική επίδραση των πολιτικών της Ένωσης[semigr ]

5. κρίνει απαραίτητο να καθορίσει η Ένωση, με βάση το κοινοτικό κεκτημένο που παραμένει αμετάθετο, τους στόχους και τους σαφείς και συγκεκριμένους σκοπούς που συμμερίζονται όλα τα κράτη μέλη και που δεν μπορούν, επ' ουδενί, να αμφισβητηθούν[semigr ]

Έκκληση προς το Ευρωπαϊκό Συμβούλιο της Μαδρίτης

6. καλεί το Ευρωπαϊκό Συμβούλιο να ορίσει εντολή για την Διακυβερνητική Διάσκεψη στην οποία θα λαμβάνονται υπόψη οι προτεραιότητες που καθόρισε το Κοινοβούλιο στο ψήφισμά του της 17ης Μαΐου 1995, και συγκεκριμένα:

- να δοθεί πολιτική υπόσταση στην ιδιότητα του πολίτη της Ευρωπαϊκής Ένωσης, να καταστεί δυνατόν ώστε οι πολίτες και οι κοινωνικοί παράγοντες να διαθέτουν πραγματικές αρμοδιότητες ενημέρωσης, διαβούλευσης και ελέγχου και να εξασφαλισθεί ο σεβασμός των θεμελιωδών και των ανθρωπίνων δικαιωμάτων[semigr ]

- να καταστούν τα όργανα της Ευρωπαϊκής Ένωσης αποτελεσματικότερα και πιο δημοκρατικά (συγκεκριμένα με την ανάπτυξη της προσφυγής σε ψηφοφορία με ειδική πλειοψηφία, με την απλοποίηση και τον εκδημοκρατισμό των κοινοτικών διαδικασιών λήψης αποφάσεων, ο αριθμός των οποίων θα πρέπει να μειωθεί σε τρείς, και συγκεκριμένα συναπόφαση, σύμφωνη γνώμη και διαδικασίες διαβούλευσης[semigr ] και αναγνωρίζοντας στο Ευρωπαϊκό Κοινοβούλιο αυξημένες αρμοδιότητες, καθιστώντας κυρίως τη διαδικασία συναπόφασης μεταξύ αυτού και του Συμβουλίου γενικό κανόνα σε νομοθετικά θέματα)[semigr ]

- να επιτραπεί η έγκριση πολιτικών που βελτιώνουν την ανταγωνιστικότητα στην Ευρώπη, την πλήρη απασχόληση, την ενίσχυση της οικονομικής και κοινωνικής συνοχής καθώς και την προστασία του περιβάλλοντος[semigr ]

- να αναπτυχθεί κοινωνική πολιτική με την εισαγωγή στη Συνθήκη του Χάρτη των Θεμελιωδών Κοινωνικών Δικαιωμάτων και του Κοινωνικού Πρωτοκόλλου[semigr ]

- να αποκτήσει τα απαραίτητα θεσμικά και πολιτικά μέσα για την εφαρμογή πραγματικής κοινής εξωτερικής πολιτικής και πολιτικής ασφάλειας, προκειμένου να διατηρηθεί η ειρήνη και να δοθεί στην Ένωση αποτελεσματικότερος ρόλος στη διεθνή σκηνή[semigr ]

- να εξασφαλισθεί πραγματική πρόοδος στους τομείς της δικαιοσύνης και των εσωτερικών υποθέσεων, μέσω της κοινοτικοποίησης και της προσφυγής σε κοινοτικές διαδικασίες και όργανα, προκειμένου να προαχθεί κυρίως μία ευρωπαϊκή πολιτική ασύλου και να ενισχυθεί η εσωτερική ασφάλεια στην Ευρωπαϊκή Ένωση με την αποτελεσματική καταπολέμηση της εσωτερικής εγκληματικότητας και του εμπορίου των ναρκωτικών[semigr ]

- να ενισχυθούν τα όργανα σε κοινοτικό και εθνικό επίπεδο όσον αφορά την καταπολέμηση της απάτης και της κακοδιαχείρισης σε επίπεδο Ευρωπαϊκής Ένωσης και κρατών μελών[semigr ]

- να εξασφαλισθεί πραγματικό άνοιγμα και διαφάνεια και, προς τούτο, να εξασφαλισθεί συγκεκριμένα το άνοιγμα της νομοθετικής διαδικασίας με την πρόβλεψη να είναι δημόσιες οι σύνοδοι και οι ψηφοφορίες του Συμβουλίου όταν αυτό αποφαίνεται υπό την ιδιότητα του νομοθέτη[semigr ]

- να ενοποιηθεί και να απλοποιηθεί η συνθήκη καθώς και όλη η κοινοτική νομοθεσία και να καταστούν πιο κατανοητές για τους πολίτες της Ευρωπαϊκής Ένωσης[semigr ]

- να καθοριστεί στη Συνθήκη ο ρόλος των δημοσίων υπηρεσιών γενικού ενδιαφέροντος στον κοινωνικό και οικονομικό τομέα και να θεσπιστεί ένα παγκοσμίου χαρακτήρα δικαίωμα πρόσβασης στις εν λόγω υπηρεσίες γενικού ενδιαφέροντος[semigr ]

- να καταστεί σαφές ποιές είναι οι πηγές του δικαίου με την ιεράρχηση των επιμέρους διατάξεων.

7. προτείνει, κατά τη διάρκεια της περιόδου μεταξύ του Ευρωπαϊκού Συμβουλίου της Μαδρίτης και της έναρξης της Διακυβερνητικής Διάσκεψης, να συνεχισθούν οι τεχνικές εργασίες όσον αφορά την απλοποίηση και την κωδικοποίηση των συνθηκών προκειμένου να είναι σε θέση η Διάσκεψη να αρχίσει το ουσιώδες έργο της επί τη βάσει ήδη απλοποιημένου και κωδικοποιημένου κειμένου[semigr ]

Διαδικασίες αναθεώρησης της Συνθήκης

8. υπενθυμίζει στο Ευρωπαϊκό Συμβούλιο ότι οι δυσκολίες που αντιμετωπίσθηκαν σε επίπεδο πολιτών κατά την επικύρωση της Συνθήκης ΕΕ αποδεικνύουν την ανάγκη να υιοθετηθεί πιο ανοικτή και δημοκρατική διαδικασία για την αναθεώρηση της Συνθήκης[semigr ]

9. αναλαμβάνει να αναπτύξει τη συζήτηση κατά τρόπο που να επιτραπεί η συμμετοχή των πολιτών στη διαδικασία αναθεώρησης της Συνθήκης, όπως το έκανε, κυρίως, με τη διοργάνωση δημόσιας ακρόασης στις 17 και 18 Οκτωβρίου 1995[semigr ]

10. υπενθυμίζει τη μέριμνά του για στενή συνεργασία με τα εθνικά κοινοβούλια κυρίως στο πλαίσιο της διαδικασίας αναθεώρησης της Συνθήκης[semigr ]

11. κρίνει απαραίτητο να ενημερώνεται τακτικά για τις εξελίξεις της Διακυβερνητικής Διάσκεψης και να συμμετέχει όσο το δυνατόν περισσότερο τόσο στη φάση της διαπραγμάτευσης όσο και στη διαδικασία επικύρωσης[semigr ]

12. κρίνει απαραίτητο να αναθεωρηθεί η λειτουργία της Διοργανικής Διάσκεψης προκειμένου να αποτελέσει όργανο πραγματικής συννενόησης μεταξύ αυτού, της Επιτροπής και των κυβερνήσεων των κρατών μελών[semigr ]

13. θεωρεί ότι το Ευρωπαϊκό Συμβούλιο της Μαδρίτης πρέπει να εγκρίνει τις απαιτούμενες λεπτομέρειες όσον αφορά τη διαφάνεια και την πρόσβαση στην ενημέρωση καθώς επίσης τους κατάλληλους τρόπους για την όσο το δυνατόν πληρέστερη συμμετοχή και συνεργασία του Κοινοβουλίου στη Διακυβερνητική Διάσκεψη και προτείνει ότι ο καλύτερος τρόπος συνίσταται στην συμμετοχή παρατηρητών του Κοινοβουλίου στη Διάσκεψη[semigr ]

14. κρίνει ότι εάν του προταθεί η αποστολή παρατηρητών στη Διακυβερνητική Διάσκεψη, ο ρόλος τους και οι λεπτομέρειες της συμμετοχής τους θα πρέπει να ορισθούν εκ των προτέρων και με σαφήνεια[semigr ]

15. κρίνει ότι οι κυβερνήσεις των κρατών μελών πρέπει να αναλάβουν να μήν υποβάλουν τη νέα συνθήκη για επικύρωση χωρίς να έχουν τη σύμφωνη γνώμη του, και ότι το άρθρο Ν πρέπει να τροποποιηθεί προς αυτήν την κατεύθυνση κατά τη Διακυβερνητική Διάσκεψη[semigr ]

16. αναθέτει στον Πρόεδρό του να διαβιβάσει το παρόν ψήφισμα στην Επιτροπή, το Συμβούλιο και στα Κοινοβούλια των κρατών μελών.